b'\n_START_ARTICLE_\nCalumetita\n_START_SECTION_\nCaracter\xc3\xadstiques\n_START_PARAGRAPH_\nLa calumetita \xc3\xa9s un halur de f\xc3\xb3rmula qu\xc3\xadmica CaCu\xe2\x82\x84(OH)\xe2\x82\x88Cl\xe2\x82\x82\xc2\xb73,5H\xe2\x82\x82O. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 2. \xc3\x89s insoluble en amon\xc3\xada i agua per\xc3\xb2 s\xc3\xad en \xc3\xa0cids dilu\xc3\xafts forts._NEWLINE_Segons la classificaci\xc3\xb3 de Nickel-Strunz, la calumelita pertany a "03.DA: Oxihalurs, hidroxihalurs i halurs amb doble enlla\xc3\xa7, amb Cu, etc., sense Pb" juntament amb els seg\xc3\xbcents minerals: melanotal\xc2\xb7lita, atacamita, botallackita, clinoatacamita, hibbingita, kempita, paratacamita, bello\xc3\xafta, herbertsmithita, kapellasita, gillardita, haydee\xc3\xafta, anatacamita, claringbullita, barlowita, simonkolle\xc3\xafta, buttgenbachita, connellita, abhurita, ponomarevita, anthonyita, avdoninita, khaidarkanita, bobkingita i dronino\xc3\xafta._NEWLINE_Va ser redefinida com esp\xc3\xa8cie per l\'IMA l\'any 2019, abandonant l\'antiga f\xc3\xb3rmula Cu(OH,Cl)\xe2\x82\x82\xc2\xb72H\xe2\x82\x82O. Com a conseq\xc3\xbc\xc3\xa8ncia la vondechenita, id\xc3\xa8ntica a la redefinida calumetita, queda desacreditada.\n_START_SECTION_\nFormaci\xc3\xb3 i jaciments\n_START_PARAGRAPH_\nLa calumetita va ser descoberta l\'any 1963 a la mina Centenario; mina on s\'explotaven minerals de coure. La calumetita tamb\xc3\xa9 s\'ha trobat en cavitats de basalts i com aproducte d\'alteraci\xc3\xb3 en objectes de coure. Es troba associada a tremolita, quars, epidota, monacita, coure natiu, cuprita, atacamita, buttgenbachita, malaquita, paratacamita i anthonyita. Malgrat que la calumetita \xc3\xa9s un mineral que es forma naturalment, tamb\xc3\xa9 pot formar-se sint\xc3\xa8ticament a partir de clorur d\'amoni. S\'ha descrit a \xc3\x80ustria, Alemanya, Gr\xc3\xa8cia, It\xc3\xa0lia i als EUA.\n_START_SECTION_\nUsos\n_START_PARAGRAPH_\nLa calumetita ha estat emprada, entre d\'altres, per a la pintura, ja sigui al frescs o al canem\xc3\xa0s, en el que es coneix com a blau llima.'